VS001418
Datum: 1994-09-20T02:00:00.000+02:00
datum_sodbe_i_stopnje: 2003-03-22T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice
fischer: izredno hudi primeri
odskodnina: 33000000 SIT
opombe: II Ips 339/2004. Revizije tožeče in prve in druge tožene stranke so bile zavrnjene.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 25 do 30 let

Osnovnošolka, kasneje dijakinja.

## Škodni dogodek

Prometna nesreča.

## Poškodba

Zlom sedmega prsnega vretenca z izpahom in prekinitvijo hrbtenjače, zlom osmega rebra levo, raztrganina vranice in jeter, popolna ohromelost spodnjih udov - paraplegija.

## Telesne bolečine

9000000 SIT Hude 3 tedne, srednje hude 1 mesec, lahke 3 mesece. Občasne bolečine čuti še danes v trebuhu in hrbtu, pogosto tudi v nogah, zaradi česar stalno jemlje zdravila proti bolečinam in krčem.

#### Hospitalizacija

Več kot 8 mesecev, od tega na enoti za intenzivno terapijo 21 dni, na enoti za intenzivno nego 2 meseca in na IRSR 5 mesecev; v posledici poškodb je prišlo do več organskih odpovedi (pljuč, jeter, ledvic), izliva v desno pleuralno votlino, zoženja sapnika, obsežnih ran z odmiranjem kože v kolčnih in sedničnih predelih, destrukcije levaga kolčnega sklepa, ledvičnih kamnov in ponavljajočih se vnetij sečil; številne operacije (pljuč, jeter, odstranitev vranice, odmrlih delov tkiva, zagnojenega kolka itd.).

#### Rehabilitacija

Več mesecev se je privajala na novo stanje in uporabo invalidskega vozička v zavodu za rehabilitacijo; zdravljenje se je v grobem smislu zaključilo šele po 6 letih.

#### Nevšečnosti med zdravljenjem

Številne preiskave; prejemala je in še prejema zdravila.

## Strah

4000000 SIT V začetni fazi močan strah za samo preživetje, dolgotrajno in intenzivno pa je bila zaskrbljena tudi za izid večletnega zdravljenja, glede na postopne operacije in ugotovljene posttravmatske motnje.

## Zmanjšanje življenjske aktivnosti

20000000 SIT (v celoti ugodeno zahtevku) Visoka popolna ohromelost spodnjih udov, prizadete funkcije odvajanja vode in blata, izguba spolnih občutkov, nevarnost ponovnega odpiranja zazdravljenih ran tkiva, ostala je brez vranice, kasneje tudi brez levega končnega sklepa, zaradi česar se ne more sama presedati v invalidski voziček, ponavljajo se vnetja sečil, zaradi zoženega sapnika ima težave pri dihanju. Njene duševne bolečine so velike in zato prihaja do ponavljajočih posttravmatskih motenj. Zaradi tega je prizadeta praktično v vseh sferah življenja in se je kot 100-odstotni invalid že pri 26 letih upokojila.

#### Opis invalidnosti

100-odstotni invalid.

---

ZOR člen 200, 203